ثمینہ احمد

ثمینہ احمد  پاکستانی اداکارہ، اسٹیج پرفارمر، پروڈیوسر اور ہدایتکار ہیں۔ ثمینہ ایک تجربہ کار اداکارہ ہیں جن کو اردو انٹرٹینمنٹ انڈسٹری میں 50 سال سے زیادہ کام کرنے کا تجربہ ہے۔ انھوں نے پی ٹی وی کی بہت سی کامیاب سیریز کے لیے کام کیا ہے۔ ثمینہ کو اپنی خدمات کے لیے حکومت پاکستان نے 2011ء میں پرائڈ آف پرفارمنس سے نوازا تھا۔ انکا مزاحیہ ڈراما فیملی فرنٹ ناظرین میں بے حد مقبول ہوا جس میں ان کے ساتھ صبا حمید اور وسیم عبّاس نے اپنی اداکاری کے جوہر دکھاے تھے۔ ثمینہ کا کردار نصرت ناظرین میں بے حد مقبول ہوا۔ یہ ڈراما 1997ء میں پی ٹی وی سے نشر ہوا تھا.

 ابتدائی زندگی 
ثمینہ احمد کی پیدائش 11 فروری 1946ء کو لاہور میں ہوئی۔ ان کے والد پاکستان کے مغربی علاقے میں فاریسٹ ڈائریکٹر (Forest director) تھے اور والدہ گھریلو خاتون تھیں۔ ثمینہ کے والد کا انتقال 1965ء میں اور والدہ کا انتقال 2018ء میں ہوا۔ ثمینہ اپنے پانچ بہن بھائیوں میں سب سے بڑی ہیں۔ ثمینہ نے ہوم اکنامکس میں ماسٹر کیا ہے۔

 ذاتی زندگی 
ثمینہ احمد نے پاکستانی فلمساز فریدالدین احمد سے شادی کی جو تجربہ کار فلمساز وحیدالدین ضیاالدین احمد کے بیٹے تھے۔ جنھوں نے ایک مشہور پاکستانی فلم وعدہ (1957ء) بنائی تھی۔ اس جوڑے کا ایک بیٹا اور ایک بیٹی ہے۔ 1993 میں اپنی موت سے چند سال قبل فرید الدین نے ثمینہ کو طلاق دے دی تھی۔

ثمینہ احمد نے 74سال کی عمر میں 4 اپریل 2020ء کو اداکار منظر صہبائی سے لاہور میں شادی کی۔

 مزید دیکھیے 
 فہرست پاکستانی اداکارائیں
 پاکستانی سنیما

 حوالہ جات 

زمرہ:1950ء کی پیدائشیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی اسٹیج اداکارائیں
زمرہ:پاکستانی ٹیلی ویژن اداکارائیں
زمرہ:پاکستانی ٹیلی ویژن ہدایت کار
زمرہ:پی ٹی وی اعزاز یافتہ
زمرہ:تمغائے حسن کارکردگی وصول کنندگان
زمرہ:کراچی کی اداکارائیں
زمرہ:لاہور کی اداکارائیں
زمرہ:نگار اعزاز جیتنے والی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اردو سنیما میں اداکارائیں
زمرہ:پاکستانی فلمی اداکارائیں
زمرہ:پاکستان ٹیلی ویژن کی خواتین ہدایت کار